Document ID: 32013R0142

REGOLAMENT TA’ IMPLIMENTAZZJONI TAL-KUMMISSJONI (UE) Nru 142/2013
tad-19 ta’ Frar 2013
li jemenda r-Regolament (KE) Nru 2535/2001 fir-rigward tad-dejta marbuta mal-entità li toħroġ iċ-ċertifikati fi New Zealand għall-esportazzjoni tal-prodotti tal-ħalib
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 144(1) u l-Artikolu 148(c), flimkien mal-Artikolu 4 tiegħu,
Billi:
(1)
Ir-Regolament tal-Kummissjoni (KE) Nru 2535/2001 tal-14 ta’ Diċembru 2001, li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1255/1999 fir-rigward tal-arranġamenti għall-importazzjoni tal-ħalib u prodotti tal-ħalib u l-ftuħ ta’ kwoti tariffarji (2) jelenka fl-Anness XII tiegħu l-entitajiet responsabbli mill-ħruġ ta’ ċertifikati għal arranġamenti ta’ monitoraġġ ‘il ġewwa (IMA 1).
(2)
New Zealand ikkomunikat bidla lill-Kummissjoni, li tibda tgħodd mill-1 ta’ Marzu 2013, rigward l-isem u l-post tal-entità tal-ħruġ elenkata f’dak l-Anness. Fid-dawl ta’ dak, jeħtieġ li tiġi aġġornata d-dejta konnessa mal-entità tal-ħruġ fi New Zealand elenkata fl-Anness XII ta’ dak ir-Regolament.
(3)
Ir-Regolament (KE) Nru 2535/2001 għandu għalhekk jiġi emendat skont dan.
(4)
Il-miżuri pprovduti f’dan ir-Regolament huma konformi mal-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
L-Anness XII tar-Regolament (KE) Nru 2535/2001 huwa emendat skont l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika għaċ-ċertifikati IMA 1 maħruġa mill-1 ta’ Marzu 2013.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, id-19 ta’ Frar 2013.

Labels: 3
17
18